**PRIMĂRIA MUNICIPIULUI SATU MARE**

**SERVICIUL INVESTIȚII, GOSPODĂRIRE – ÎNTREȚINERE**

**DIRECŢIA ECONOMICĂ**

**NR.** **53182/21.09.2022**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

Serviciul Investiții, Gospodărire-Întreținere și Directorul Executiv al Direcției economice formulează următorul:

**RAPORT DE SPECIALITATE**

la proiectul de hotărâre pentru modificarea prevederilor art. 2 și art. 8 al H.C.L. nr. 229/31.10.2019 privind aprobarea actualizării indicatorilor tehnico – economici pentru obiectivele de investiții ”Modernizări parcări în cartierele Soarelui și Carpați II din Municipiul Satu Mare”

 Obiectivul general al proiectului este asigurarea condițiilor optime pentru parcarea autovehiculelor rutiere în cartierele Soarelui și Carpați II prin realizarea unei infrastructuri rutiere adecvate în următoarele cvartale:

* Lot 2 Modernizare parcari in cvartalul delimitat de străzile Uzinei și Independenței și baza sportiva M.I.U
* Lot 8 Modernizare parcari in cvartalul delimitat de str. Lucian Blaga – Dorna – Ganea - Ambudului

 Se urmărește reabilitarea acestor cvartale pe a cărui amplasament au existat în trecut garaje, construite ilegal și ulterior demolate, prin reabilitarea platformei rutiere, a aleilor pietonale și a zonelor verzi.

 Indicatorii tehnico-economici ai acestor obiective de investiții au fost aprobați inițial prin:

* Hotărârea de Consiliu Local cu numărul 43 din 25.02.2016 și Hotărârea de Consiliu Local cu numărul 44 din 25.02.2016 pentru:
	+ Lot 2 Modernizare parcari in cvartalul delimitat de străzile Uzinei și Independenței și baza sportiva M.I.U – Anexa 3,
	+ Lot 8 Modernizare parcari in cvartalul delimitat de str. Lucian Blaga – Dorna – Ganea - Ambudului – Anexa 8.

și prin Hotărârea de Consiliu Local cu nr 229/31.10.2019 au fost reactualizați.

 Perioada de execuție a lucrărilor este de 4 de luni.

Raportat la cele prezentate mai sus, luând în considerare prevederile Ordonanței de Guvern nr. 47/14.04.2022 privind ajustarea preţurilor contractelor de achiziţie publică/contractelor sectoriale/ contractelor de concesiune/acordurilor-cadru, act normativ care prevede posibilitatea indexării valorii contractelor datorită creșterii prețurilor materialelor de construcții se impune actualizarea indicatorilor tehnico-economici pentru obiectivul de investiții ce face obiectul prezentului proiect de hotărâre, în conformitate cu Devizul General.

Văzând prevederile art. 41 ”.....Cheltuielile pentru investiţii publice şi alte cheltuieli de investiţii finanţate din fonduri publice locale se cuprind în proiectele de buget, în baza programului de investiţii publice al fiecărei unităţi administrativ-teritoriale, întocmit de ordonatorii principali de credite, care se prezintă şi în secţiunea de dezvoltare, ca anexa la bugetul iniţial şi, respectiv, rectificat, şi se aprobă de autorităţile deliberative…..” și art. 44 alin. (1) ”......Documentaţiile tehnico-economice ale obiectivelor de investiţii noi, a căror finanţare se asigura integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative….” din Legea nr. 273/2006 privind finanțele publice locale, cu modificările și completările ulterioare și cele privitoare la asigurarea resurselor financiare din același act normativ ”.....Nicio cheltuială nu poate fi înscrisă în bugetele prevăzute la art. 1 alin. (2) și nici nu poate fi angajată și efectuată din aceste bugete, dacă nu există baza legală pentru respectiva cheltuială..... (4) Nicio cheltuială din fonduri publice locale nu poate fi angajată, ordonanțată și plătită dacă nu este aprobată, potrivit legii, și dacă nu are prevederi bugetare și surse de finantare”,

` Ținând cont de documentația suport (Proces verbal al comisiei Tehnico-Economice cu nr. 51642/14.09.2022, referatul cu nr. 51163/12.09.2022 privind înaintarea spre avizarea Comisiei tehnico-economice a Devizelor Generale ale obiectivelor de investiție “Modernizare parcări în cartierele Soarelui și Capați II” , Lot 2 Modernizare parcari in cvartalul delimitat de străzile Uzinei și Independenței și baza sportiva M.I.U, Lot 8 Modernizare parcari in cvartalul delimitat de str. Lucian Blaga – Dorna – Ganea - Ambudului), proiectul de hotărâre se înaintează Consiliului Local al Municipiului Satu Mare cu propunere de aprobare.

**Director Executiv Șef Serviciu Investiții,**

Ec.Ursu Lucica **Gospodărire-Întreținere**

 ing. Szűcs Zsigmond

Întocmit, Sergiu Boros 2 ex.